Marcell is groot in JapanMarcell Coetzee. Foto: Twitter. Marcell Coetzee is ongetwyfeld ŉ treffer in Japan. Die Bulls-ster, wat vir ŉ paar maande in Japan speel voordat hy weer die pad terug na Loftus Versfeld aanpak, is as die kaptein van die Kobelco Kobe Steelers vir hul wedstryd teen Suntory Sungoliath aangewys. “Dit was nogal ŉ verrassing gewees en aanvanklik kon jy my met ŉ veertjie omtik – dit is dan skaars my vierde wedstryd vir die span,” het Coetzee gesê. Volgens die klipharde losvoorspeler het die Steelers se gereelde kaptein harsingskudding opgedoen en die afrigter [Nick Holten] het gevra of Coetzee bereid sal wees om intussen die kapteinskapleisels vas te vat. “Ek het vir hom gesê as die ander afrigters en spelers die besluit ondersteun, sal ek dit met graagte doen. Toe die spelers die nuus hoor, het hul ondersteuning my oorweldig.” Hy het ook die Bulls bedank vir die rol wat die unie in sy leierskapontwikkeling speel. “Die Bulls het my gehelp om aan my leierskapvaardighede te skaaf. As ek eerlik moet wees, is dit nie iets waaroor ek aanvanklik gedink het ek wel beskik nie.” Coetzee lei die Bulls op die veld. Foto: GB Jordaan. Hy het ander leiersfigure in sy loopbaan – soos Bismarck du Plessis by die Sharks, Rory Best by Ulster en die Springbokke se Schalk Burger – uitgesonder vir die rol wat hulle op sy leierskappad gespeel het. “Toe ek by die Bulls aansluit, was Duane Vermeulen deel van die opset en ek het probeer om al daardie positiewe eienskappe deel van my eie loopbaan te maak. Ek het geleer dat ŉ leier daar is om te dien en om die span te help om beter te word. Dit gaan nie oor die individu nie en jou optrede dra meer gewig as jou woorde.” Coetzee was ongetwyfeld die hartklop van die Bulls en in sy tydelike afwesigheid het die span aanvanklik gesukkel om weer hul voete te vind. Voordat hy die amptelike held van Loftus geword het, het hy ook skitterrugby in die kleure van Ulster gespeel. Dan McFarland, afrigter van die Ierse klub, het juis gemeen dat Coetzee weer ŉ gereelde gesig in die Springbok-span moet wees. “Ek hoop van harte dat Marcell vir die Bokke gekies sal word en dat hy elke wedstryd vir hulle sal speel. Hy verdien beslis so iets; hy is lief vir Suid-Afrika,” het McFarland gesê. LO2022-23 第4節 東京サントリーサンゴリアス戦に出場するメンバーを発表‼️ 熱いご声援をよろしくお願いします???? NTT JAPAN RUGBY LEAGUE ONE 2022-23第4節)#大和ハウスグループスペシャルマッチ⏰2023年1月14(土)14:30 KO????東京サントリーサンゴリアス @sungoliath ????ノエビアスタジアム神戸 pic.twitter.com/vriRC4Lrcf — コベルコ神戸スティーラーズ (@kobe_steelers) January 12, 2023